b'\n_START_ARTICLE_\nObonjan\n_START_PARAGRAPH_\nObonjan je manj\xc5\xa1i ob\xc4\x8dasno naseljen oto\xc4\x8dek v srednji Dalmaciji (Hrva\xc5\xa1ka)._NEWLINE_Obonjan le\xc5\xbei okoli 3,5 km zahodno od Zlarina pred vstopom skozi \xc5\xa0ibeni\xc5\xa1ka vrta v \xc5\xa0ibeni\xc5\xa1ki kanal. Povr\xc5\xa1ina oto\xc4\x8dka, na katerem stoji svetilnik, meri 0,55 km\xc2\xb2, dol\xc5\xbeina obalnega pasu je 3,79\xc2\xa0km. Najvi\xc5\xa1ji vrh je visok 56 mnm. Na vzhodni obali oto\xc4\x8dka, kjer se nahaja mladinski kamp je tudi manj\xc5\xa1i pomol. Globina morja ob pomolu je 2,5 m._NEWLINE_Iz pomorske karte je razvidno, da svetilnik, ki stoji na pomolu oddaja svetlobni signal: R Bl(3) 7s. Nazivni domet svetilnika je 4 milje.'